text: ছটঘাটে পুজো দিতে গিয়ে নদীর জলে তলিয়ে গেল যুবক - Uttarbanga Sambad | Latest Bengali News | বাংলা সংবাদ, বাংলা খবর | Live Breaking News North Bengal | COVID-19 Latest Report From Northbengal West Bengal India
  Home উত্তরবঙ্গ ছটঘাটে পুজো দিতে গিয়ে নদীর জলে তলিয়ে গেল যুবক
  ছটঘাটে পুজো দিতে গিয়ে নদীর জলে তলিয়ে গেল যুবক
  রায়গঞ্জ, ৩ নভেম্বরঃ ছটঘাটে পুজো দিতে গিয়ে নদীর জলে তলিয়ে গেল এক যুবক। রবিবার সকালে ঘটনাটি ঘটেছে কালিয়াগঞ্জ থানার শান্তি কলোনির শ্রীমতি নদীর ঘাটে। পুলিশ সূত্রে জানা গিয়েছে মৃত ওই যুবকের নাম অসিত পাশওয়ান (২২) বাড়ি কালিয়াগঞ্জ থানার রেল কলোনি এলাকায়। দীর্ঘক্ষণ খোঁজাখুঁজির পর ওই যুবককে না পাওয়ায় ডাকা হয় প্রাকৃতিক বিপর্যয় মোকাবিলা দপ্তরকে। দপ্তরের কর্মীরা এসে দুপুরে যুবকের দেহ জল থেকে উদ্ধার করে। এরপর কালিয়াগঞ্জ থানার পুলিশ মৃতদেহ ময়নাতদন্তের জন্য রায়গঞ্জ মেডিকেল কলেজ ও হাসপাতাল মর্গে পাঠায়। পুলিশ সূত্রে জানা গিয়েছে, পরিবারের সবাইকে নিয়ে এদিন সকালে ছটঘাটে যায় অসিত জলে নামার পর প্রত্যেকের নারকেল ছোড়াছুড়িতে ব্যস্ত হয়ে পড়ে। আচমকাই শ্রীমতি নদীর গভীর জলে চলে যাওয়ায় তলিয়ে যায় ওই যুবক। মর্মান্তিক এই ঘটনার শোকের ছায়া নেমে এসেছে এলাকায়।